
Biroul Permanent

al

Camerei  Deputaţilor

Vă înaintăm, alăturat, raportul comun asupra proiectului de Lege pentru aprobarea Ordonanţei de urgenţă a Guvernului nr.19/2012 privind aprobarea unor măsuri pentru recuperarea reducerilor salariale, cu care comisiile au fost sesizate în fond cu adresa Biroului Permanent nr.  PLx.295/2012 din 3 septembrie 2012.
	PREŞEDINTE,

Maria Eugenia BARNA
	VICEPREŞEDINTE,

Dan Mircea POPESCU

RAPORT COMUN

proiectului de Lege pentru aprobarea Ordonanţei de urgenţă a Guvernului 
nr.19/2012 privind aprobarea unor măsuri pentru recuperarea reducerilor salariale 
Cu adresa nr. PLx.295/2012 din, Biroul Permanent conform art. 95 şi 115 din Regulamentul Camerei Deputaţilor, republicat, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci şi Comisia pentru muncă şi protecţie socială cu proiectul de Lege pentru aprobarea Ordonanţei de urgenţă a Guvernului nr.19/2012 privind aprobarea unor măsuri pentru recuperarea reducerilor salariale.
La întocmirea raportului s-a avut în vedere avizul favorabil al Consiliului Legislativ, avizul Consiliului Economic şi Social şi avizul Comisiei pentru egalitate de şanse pentru femei şi bărbaţi.
Prezentul proiect de lege are ca obiect de reglementare  aprobarea unor măsuri pentru recuperarea reducerii veniturilor de natură salariale din sectorul bugetar prin Legea nr. 118/2010 privind unele măsuri necesare în vederea restabilirii echilibrului bugetar, cu modificările şi completările ulterioare.

Această recuperare se va realiza în două etape:

· cu 8% începând cu data de 01 iunie 2012 şi cu 7,4% începând cu data de 1 decembrie 2012 pentru cele reduse cu 25%;

· cu 2,3% din luna iunie pentru cele reduse cu 15%.

Proiectul de lege face parte din categoria legilor ordinare, potrivit art. 73 din Constituţia României, republicată.
Proiectul de Lege a fost adoptat de Senat în şedinţa din data de 25 iunie 2012. 
Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
În conformitate cu prevederile art. 61şi 63 din Regulamentul Camerei Deputaţilor, republicat, Comisia pentru buget, finanţe şi bănci  şi Comisia pentru muncă şi protecţie socială au examinat proiectul de Lege, în şedinţe separate.
Comisia pentru muncă şi protecţie socială a dezbătut proiectul de lege în şedinţa din 19 septembrie 2012. Membrii comisiei au hotărât, cu majoritate de voturi (3 voturi împotrivă), aprobarea proiectului de lege în forma prezentată de Senat.
La dezbateri au participat, în conformitate cu prevederile art.55 din Regulamentul Camerei Deputaţilor:

· d-na Georgeta Bratu – Secretar de Stat, Ministerul Muncii Familiei şi Protecţiei Sociale

· d-l Laurenţiu Alexandrescu – şef serviciu, Ministerul Finanţelor Publice.

La lucrările comisiei au fost prezenţi 21 deputaţi, din totalul de 23 membri ai comisiei.

În cursul dezbaterilor, a fost propus un amendament, care, supus votului, a fost respins. Amendamentul este redat în anexa la prezentul raport.

Comisia pentru buget, finanţe şi bănci şi-a desfăşurat lucrările şedinţei în ziua de 20.09.2012.
Raportul comisiei a fost adoptat în unanimitate de către deputaţii prezenţi la dezbateri. 

In urma dezbaterii proiectului de Lege pentru aprobarea Ordonanţei de urgenţă a Guvernului nr.19/2012 privind aprobarea unor măsuri pentru recuperarea reducerilor salariale, Comisia propune adoptarea acestuia în forma prezentată de Senat. 
În cursul dezbaterilor, a fost propus un amendament, care, supus votului, a fost respins. Amendamentul este redat în anexa la prezentul raport.
In urma dezbaterii proiectului de Lege pentru aprobarea Ordonanţei de urgenţă a Guvernului nr.19/2012 privind aprobarea unor măsuri pentru recuperarea reducerilor salariale, Comisiile, cu majoritate de voturi, au hotărât supunerea spre dezbaterea şi adoptarea Plenului Camerei Deputaţilor a proiectului de Lege  în forma prezentată de Senat, cu amendamentul respins din anexă.
	PREŞEDINTE,

Maria Eugenia BARNA
SECRETAR,

Nicolae BUD
	PREŞEDINTE,

Dan Mircea Popescu
SECRETAR,

Adrian Solomon


ANEXA

Amendament respins

	Nr. crt.
	Text iniţial

OUG nr. 19/2012
	Amendamentul propus 

 şi autorul acestuia
	Motivare

	1
	Art.1, alin.(1), lit.b)

b) cu 7,4% începând cu data de 1 decembrie 2012 faţă de nivelul acordat pentru luna noiembrie 2012; 
	b) cu 7,4% începând cu data de 1 octombrie 2012 faţă de nivelul acordat pentru luna septembrie 2012;

Autor: 

d-l deputat Iulian Vladu
	Argumente pentru susţinere:

Este necesară devansarea termenului de acordare a celei de a doua etape de majorare a veniturilor bugetarilor, pentru respectarea angajamentelor iniţiale conform cărora majorarea trebuia acordată într-o singură tranşă.

Argumente pentru respingere:

Organismele internaţionale au acceptat acordarea majorărilor  salariale în două tranşe.

